Přemek Podlaha

PhDr. Přemek Podlaha, CSc. (* 13. jún 1938, Praha† 23. december 2014, Praha) bol český moderátor a publicista.

 Život 
Vyštudoval novinárstvo na Filozofickej fakulte Karlovej univerzity v Prahe (promoval v roku 1962).

V 60. rokoch 20. storočia začínal v poľnohospodárskej redakcii Československej televízie, kde uvádzal pravidelný televízny program Zemědělský magazín. Od roku 1975 spolumoderoval televíznu súťaž Deset stupňů ke zlaté a vykonával tu ďalšiu pravidelnú záhradkársku, hubársku a poľnohospodársku osvetu.

Českým televíznym divákom je veľmi dobre známy predovšetkým ako autor a moderátor populárnych televíznych relácií Receptář vysielaných najprv v Československej televízii (od roku 1987), následne v Českej televízii a od roku 2001 v Televízii Prima. Napriek zdravotným ťažkostiam ho moderoval až do júna 2014.

Zomrel po dlhej ťažkej chorobe 23. decembra 2014 v Prahe.

 Literatúra 
 Přemek Podlaha, Jiří Savinec: Receptář prima nápadů aneb co jste v televizi neviděli, vydalo nakladateľstvo Cesty v roku 2003, ISBN 80-7181-882-8
 Přemek Podlaha, Jiří Savinec: Receptář príma nápadů 2, vydalo Ottovo nakladatelství v roku 2004, ISBN 80-7360-027-7
 Přemek Podlaha: Receptářování – Výběr z fejetonů 1980–2005 vydalo nakladateľstvo Knižní klub v roku 2005, ISBN 80-242-1518-7, Ilustrácie: Vladimír Renčín
 Přemek Podlaha, Kateřina Kalendová: Vítězové z obrazovky – Kuchařka z Receptáře, vydalo nakladateľstvo Dona v roku 2008, ISBN 978-80-7322-120-1

 Diskografia 
 1995 Receptář je náš – Písničky z receptáře – Aplaus, MC

 Herecká filmografia 
 1979 Dnes v jednom domě 
 1993 Visací zámek 1982–2007
 1998 Ranč U zelené sedmy
 2008 Nestyda

 TV programy 
 1975 Deset stupňů ke zlaté   
 1987–1994 Receptář nejen na neděli
 1989 Chalupa na horách Kavčích
 1992 Tutovka
 1992–1994 Receptář pro podnikatele 
 1995 Tak neváhej a toč – speciál!
 1995–2000 Receptář pro dům a zahradu
 2001–2014 Receptář prima nápadů 
 2004–2006 Dementi
 2013 Ještě jednou Galashow 60

 Poznámky 

 Referencie 

 Externé odkazy 
 Přemek Podlaha v databáze Národní knihovny ČR
 Televízny "kutil" Přemek Podlaha sa vracia (18. 7. 2001) - korzar.sme.sk]

 Zdroj 

Kategória:Českí moderátori
Kategória:Autori záhradníckej literatúry
Kategória:Absolventi Karlovej univerzity
Kategória:Osobnosti z Prahy
Kategória:Úmrtia na rakovinu pankreasu